open-index/open-wikipedia-markdown huggingface dataset:
Synapsis

***Synapsis*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Artene, som lever av møkk, kan minne om små neshornbiller, men er mindre, mer tettbygd og hvelvet, og dekkvingene har tydelige lengdestriper.

## Utseende
Middelsstore, kraftige, blankt svarte skarabider. Hodet er skovlformet med spisse knøler eller korte horn.

## Levevis
Disse billene finnes helst i tilknytning til gjødsel på savanner og andre gressdominerte områder. Den graver dype sjakter under en møkkruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på.

## Utbredelse
Slekten er utbredt i Sentral- og Sørøst-Asia.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Coprini
******* Slekten *Synapsis* Bates, 1868
******** *[[Synapsis birmanicus]]* Gillet, 1907
******** *[[Synapsis boonlongi]]* Hanboonsong & Masumoto, 1999
******** *[[Synapsis brahminus]]* (Hope, 1831)
******** *[[Synapsis davidis]]* Fairmaire, 1878
******** *[[Synapsis dickinsoni]]* Hanboonsong & Masumoto, 1999
******** *[[Synapsis gilleti]]* Arrow, 1931
******** *[[Synapsis horaki]]* Zidek & Pokorny, 2010
******** *[[Synapsis kiuchii]]* Hanboonsong & Masumoto, 1999
******** *[[Synapsis masumotoi]]* Ochi, 1992
******** *[[Synapsis naxiorum]]* Kral & Rejsek, 2000
******** *[[Synapsis ochii]]* Masumoto, 1995
******** *[[Synapsis ovalis]]* Boucomont, 1920
******** *[[Synapsis punctatus]]* Ochi, Kon & Kawahara, 2008
******** *[[Synapsis ritsemae]]* Lansberge, 1874
******** *[[Synapsis roslihashimi]]* Ochi, Kon & Kawahara, 2008
******** *[[Synapsis satoi]]* Ochi & Kon, 2007
******** *[[Synapsis simplex]]* Sharp, 1875
******** *[[Synapsis strnadi]]* Kral, 2002
******** *[[Synapsis tmolus]]* (Fischer von Waldheim, 1821)
******** *[[Synapsis tridens]]* Sharp, 1881
******** *[[Synapsis yama]]* Gillet, 1911
******** *[[Synapsis yunnanus]]* Arrow, 1933

## Eksterne lenker
* Bilde av ''Synapsis tmolus''
*
FNs verdenskonferanse om urfolks rettigheter

**FNs verdenskonferanse om urfolks rettigheter** i regi av FNs generalforsamling arrangeres 22. og 23. september 2014 i New York Verdenskonferansen vil utarbeide et sluttdokument i form av en konkret handlingsplan for hvordan statene best skal oppfylle forpliktelsene i FNs erklæring om urfolks rettigheter vedtatt i 2007. Verdenskonferansen er den første i sitt slag, hvor både statsledere og representanter for verdens urfolk deltar, og ble vedtatt i resolusjon A/RES/65/198 av FNs generalforsamling i 2010. Dette er første gang i historien at representanter for urfolk og verdens stater møtes for å drøfte statens forpliktelser overfor urfolkene.

I 2011 tok Sametinget initiativ til gjennomføring av en global konferanse for representanter for alle verdens urfolk i Alta 2013. Omkring 300 urfolksdelegater ble der enige om et felles sluttdokument som nå utgjør ett av flere dokumenter i grunnlaget for årets verdenskonferanse . Til sammen deltok rundt 800 delegater, observatører og andre på urfolkskonferansen i Alta 2013.

Sametingspresident Aili Keskitalo fra Norge er en av innlederne under åpningen av verdenskonferansen høsten 2014. Medlemmer av Samisk parlamentarisk råd og representanter fra Samerådet deltar også på konferansen. Også representanter for den norske regjeringen vil delta på konferansen.

## Se også
* Sametinget
* Samisk parlamentarisk råd
* Samerådet
* Urfolk
* FNs permanente forum for urfolk

## Referanser


## Eksterne lenker
* World Conference on Indigenous Peoples, UN.org
* Alta 2013, Sametinget.no
* Indigenous Global Coordinating Group (GCG) for the UN World Conference on Indigenous Peoples
Motherwell katedral

**Motherwell katedral**, fullt engelsk navn: *Cathedral Church of Our Lady of Good Aid*, er den katolske katedralen i Motherwell og bispesetet for Motherwell bispedømme innen Glasgow erkebispedømme. Kirken ble innviet som katedral så sent som i 1948 som følge av at bispedømmet ble etablert året før. Katedralen har plass til  sitteplasser under messe.

Kirken ble åpnet som en sognekirke med navnet *Church of Our Lady of Good Aid* mandag 9. desember 1900. I 1948 ble kirken forfremmet til katedral da det nye Motherwell bispedømme ble opprettet som et suffraganbispedømme gjennom den apostolisk konstitusjonen *Maxime interest*. 

Den er tegnet i nygotikk av det anerkjente arkitektfirmaet Pugin & Pugin, som står bak en rekke katolske kirker i Skottland, England og Irland. Kirken hadde opprinnelig et høyalter og to sidealtere. Disse ble imidlertid fjernet sammen med en del ornamentikk som følge av ominnredning av koret i 1984 i henhold til reformene etter andre vatikankonsil.

Orgelet i Motherwell katedral ble rehabilitert i 2008, og er kjent for sin størrelse. Det ble elektronisk modifisert med et nytt konsoll. Med sine fire tangentrekker er det det største orgelet i noen katolsk kirke i det vestlige Skottland. Organist er John Pitcathely, som spilte på dette ved begge pavebesøkene til Skottland. Han er også dirigent for katedralens kor.

## Referanser


## Eksterne lenker
* Katedralens hjemmeside
* Bispedømmets hjemmeside
Joseph Anthony Toal

**Joseph Anthony Toal** (født 13. oktober 1956 i Roybridge, Inverness-shire) er biskop for Motherwell bispedømme i Skottland, hvor han ble utnevnt 29. april 2014 av pave Frans, etter å ha vært biskop i Argyll and the Isles bispedømme siden 2008.

Han ble innsatt som biskop 23. juni 2014.

Han ble ordinert til prest for Argyll and the Isles bispedømme 10. juli 1980 i St. Columbas katedral i Oban. Etter ordinasjonen hadde han prestetjeneste i Daliburgh og Ardkenneth på South Uist, Campbeltown og Benbecula før han i 1999 tjenestegjorde ved Royal Scots College i Salamanca i Spania.

16. oktober 2008 ble han utnevnt til biskop for Argyll and the Isles bispedømme og innsatt 8. desember, før han i 2014 overtok som biskop for Motherwell.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi, O.C.D. (1876–1948) *1920
* Kardinal William Godfrey (1889–1963) *1938
* Kardinal Gordon Joseph Gray (1910-1993) *1951
* Kardinal Keith Michael Patrick O'Brien (1938-2018) *1985
* Biskop *Joseph Toal* (1956-) *2008

## Referanser


## Eksterne lenker
* Omtale på bispedømmets nettsider
* Omtale på catholic-hierarchy.org
Sveits under EM i friidrett 1938

Sveits deltok med 17 utøvere under EM i friidrett 1938 som ble arrangert for menn 3.&ndash;5. september 1938 i Paris og for kvinner 17.&ndash;18. september 1938 i Wien. Sveits tok en medalje under mesterskapet.

## Medaljevinnere

## Referanser
Fatma Rashed

**Fatma Rashed** (født 19. juli 1984) er en egyptisk roer som spesialiserer seg i dobbeltsculler, lettvekt. Under Sommer-OL 2012 i London representerte hun landet sitt, der hun ble nummer 17. 

## Referanser


## Eksterne lenker
*
Stein B. Kvae

**Stein Bruno Kvae** (født 1969) er en norsk filmprodusent. Han har blant annet produsert filmen *[[Kongens nei (film)|Kongens nei]]*, som var den største norske kinosuksessen i 2016.

Han har også vært produsent på filmene *[[Knerten gifter seg (film)|Knerten gifter seg]]* (2010), *[[Knerten i knipe]]* (2011), *[[Mormor og de åtte ungene (film)|Mormor og de åtte ungene]]* (2013), *[[Tusen ganger god natt]]* (2013) og *[[Før snøen faller]]* (2013), sammen med Finn Gjerdrum. Regissøren Hisham Zaman, Kvae og Gjerdrum mottok Amandaprisen for beste norske kinofilm for 2013 for denne filmen. Året etter vant de med filmen *Tusen ganger god natt*, som for øvrig har vunnet en rekke nasjonale og internasjonale priser. Sammen med Finn Gjerdrum vant han Kanonprisen 2016 i klassen beste produsent for *[[Kongens nei (film)|Kongens nei]]*.

Stein B. Kvae er en av gründerne bak idéselskapet Stig og Stein, og han har vært administrerende direktør ved Westerdals School of Communication.

## Referanser


## Eksterne lenker
*
Dragefossen kraftanlegg

**Dragefossen Kraftanlegg AS** er et kraftselskap etablert i 1928, med grunnlag i en privat utbygging av Dragefossen i elva Ytre-Tverrelva for å gi strøm til lokalbefolkningen i området og året etter Vensmoen sanatorium.
 
Etter hvert har Dragefossen bygget ut eller overtatt linjenettet i hele Saltdal. Fra november 2014 fusjonerte Dragefossen sitt nett med Nordlandsnett. Det er 1295 aksjer fordelt på ca. 800 aksjonærer. Bedriften har 28 ansatte, 4 lærlinger og holder til på Rognan. 

Dragefossen har i dag to kraftverk, Dragefossen kraftverk (1928, siste renovering 1986) på 3,3 MW og Dversetelva kraftverk (2011) på 3,6 MW. Totalt produserer Dragefossens to anlegg ca. 17 GWh i året. 

I årene fra ca 2000 og frem til i dag har Dragefossen også opparbeidet seg til å være en betydelig entreprenør innen bygging og vedlikehold av strøm- og fibernett i Nordland. Per 2013 står denne driften for ca. 50 % av omsetningen til firmaet.
 
Dragefossen er eier av Peder Brenne AS og Rognan Bioenergi AS. 

## Eksterne lenker
* Dragefossen
María Clara Rohner

**María Clara Rohner** (født 1. april 1985) er en argentinsk roer som spesialiserer seg i dobbeltsculler, lettvekt. I Sommer-OL 2012 i London representerte hun landet sitt, der hun ble nummer 15. 

## Referanser


## Eksterne lenker
*
Asle Vatn

**Asle Vatn** er en norsk filmprodusent. 

## Karriere
Vatn var med på å etablere produksjonsselskapet Friland tidlig på 2000-tallet, sammen med Christian Fredrik Martin, og produserte flere kritiker- og publikumsfilmer på 2000- og 2010-tallet. Internasjonalt gjennombrudd kom med *Hodejegerne* (2011), der han var produsent sammen med Marianne Gray.

I Friland produserte Vatn også filmer som *Vinterkyss* (2005), *Uro* (2006), *Upperdog* (2009), *Hodejegerne* (2011), *Sønner av Norge* (2011), *Detektiv Downs* (2013) og *Mordene i Kongo* (2018).

Vatn har hatt sentrale bransjeverv, blant annet som styreleder i Produsentforeningen (senere Virke Produsentforeningen). Som styreleder i Produsentforeningen/​Virke Produsentforeningen uttalte Vatn seg jevnlig i filmpolitiske saker, blant annet i forbindelse med foreningens overgang til Virke i 2014.

I 2020 ble han ansatt på åremål som filmkonsulent i Norsk filminstitutt (NFI).

Høsten 2021 ble det offentliggjort at han skulle gå inn som partner i Storm Films i 2022; han er (per august 2025) produsent i selskapet.

## Priser og nominasjoner (utvalg)
* Kanonprisen 2005 – «Beste produsent», for *[[Vinterkyss]]* (sammen med Christian Fredrik Martin).
* Kanonprisen 2011 – «Beste produsent», for *Hodejegerne* (sammen med Marianne Gray).
* BAFTA 2013 – nominert i klassen «Best Film Not in the English Language», for *[[Hodejegerne (film)|Hodejegerne]]* (engelsk tittel: *Headhunters*)
* Empire Awards 2013 – «Best Thriller», til *Headhunters*.

## Filmografi (utvalg)
Vatn har vært produsent eller medprodusent på følgende produksjoner:

* 2005: *[[Vinterkyss]]*
* 2006: *[[Uro (film)|Uro]]*
* 2009: *[[Upperdog]]*
* 2011: *[[Hodejegerne (film)|Hodejegerne]]* –  produsenter: Morten Tyldum, Marianne Gray, Asle Vatn
* 2011: *[[Sønner av Norge (2011)|Sønner av Norge]]*
* 2013: *[[Detektiv Downs]]*
* 2018: *[[Mordene i Kongo]]*

## Referanser


## Eksterne lenker
* 
* Asle Vatn i Nasjonalbibliotekets «Norsk filmografi»
* Storm Films – ansatte
Annan (elv)

**Annan** (Skotsk-gælisk: *Anainn*) er ei elv i Dumfries and Galloway sørvest i Skottland. Den har utspring på Annanhead Hill (478 moh) ved grensa til Scottish Borders, rundt åtte kilometer nord for Moffat. En sekundær kildeelv kommer fra Hart Fell litt lenger øst. Elva renner i sørlig retning og passerer gjennom byene Moffat og Lockerbie og munner ut i Solway Firth ved byen Annan. Annan er 78,3 kilometer lang og har et nedbørfelt på .

Annan er en av regionens fremste fiskeelver, til tross for at den i en årrekke ble brukt av det nå nedlagte Chapelcross kjernekraftverk, som hentet kjølevann fra elva. De viktigste fiskeslagene i elva er laks, sjøørret, ørret og harr.

## Referanser
Sphinctovalgus

* 

***Sphinctovalgus*** er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster.  Slekten omfatter bare én kjent art.

## Levevis
Larven utvikler seg i morken ved. De voksne billene kan finnes på blomster, ofte flere sammen.

## Utbredelse
Arten er beskrevet fra Kamerun.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Cetoniinae Mulsant, 1842 
****** Stamme Valgini Mulsant, 1842
******* slekten  *Sphinctovalgus* Kolbe, 1904
******** *[[Sphinctovalgus conradti]]* Kolbe, 1904

## Eksterne lenker
*
Saila Quicklund

**Saila Birgitta Quicklund** (født 31. oktober 1961) er en svensk politiker (m). Hun har vært valgt til Sveriges riksdag fra Jämtlands län siden 2010.

Hun kommer fra Frösön i Östersund kommune. Hun er utdannet fysioterapeut, og har praktisert yrket i offentlig sektor og drevet eget firma. Hun har vært konsulent nasjonalt og internasjonalt, og innehatt lederstillinger innen helse og omsorg. Da Quicklund ble valgt til Riksdagen, gikk hun fra stillingen som helse- og omsorgssjef i Bräcke kommune. Quicklund har bakgrunn fra skiidretten som langrennsløper og idrettsleder.

Quicklund har vært politisk aktiv siden 2005. Da hun ble valgt inn i Moderaternas partiledelse i 2009, var hun medlem av Östersund kommunefullmektige, medlem av Moderaternas kommunale samarbeidsutvalg og leder for Moderaterna i Jämtlands län. I 2011 ble hun leder for partiets kvinnenettverk, Moderatkvinnorna.

I 2012 overtok hun som medlem og fraksjonsleder for Moderaterna i Riksdagens sosialutvalg, etter å ha vært medlem av Riksdagens sosialforsikringsutvalg 2010–2012.

## Referanser


## Eksterne lenker
* 
* 
*
Joanna Leszczyńska

**Joanna Leszczyńska** (født 18. desember 1988) er en polsk roer som spesialiserer seg i dobbeltfirer. Under Sommer-OL 2012 i London representerte hun landet sitt, der hun ble nummer 8.

## Referanser


## Eksterne lenker
*
Kamila Soćko

**Kamila Soćko** (født 12. november 1988) er en polsk roer som spesialiserer seg i dobbeltfirer. Hun representerte Polen i Sommer-OL 2012 i London og ble nummer 8 i øvelsen. 

## Referanser


## Eksterne lenker
*
Villa Manin

**Villa Manin di Passariano** er en venetiansk villa, beliggende i Passariano i Codroipo, provinsen Udine, i det nordlige Italia. Villa Manin ble påbegynt rundt 1650 og var residens for den siste doge av Venezia, Lodovico Manin. I et par måneder høsten 1797 bodde Napoléon Bonaparte og Josephine de Beauharnais i Villa Manin mens Freden i Campo Formio ble forhandlet frem.

Villa Manin ble restaurert på 1960-tallet. Det er et museum i bygningen og den har blitt benyttet for en rekke internasjonale kunstutstillinger.

## Referanser


## Eksterne lenker
*  (italiensk)
Amy Clay

**Amy Clay** (født 14. desember 1977) er en australsk roer som spesialiserer seg i dobbeltfirer. I Sommer-OL 2012 i London representerte hun landet sitt, og ble nummer 4. 

## Referanser


## Eksterne lenker
*
Malin Berås

**Malin Voreland Berås** (født 1989) er en norsk montérytter, med lisens fra Det Norske Travselskap.

## Karriere
Berås ble norgesmester i monté i 2012, og hadde  startet 539 løp og vunnet 100 av de (monté og sulky).

Hun inngikk i 2014 en avtale med det Malta-baserte spillselskapet Leo Vegas om å delta i reklamefilmer. Dermed oppsto en strid med Det Norske Travselskap som pekte på at hun ikke kunne reklamere for en konkurrent til Norsk Rikstoto, når 94 % av alle inntekter i norsk travsport kommer fra overskuddet til Norsk Rikstoto. Berås valgte å levere inn sin lisens 12. september 2014, men avsluttet avtalen med spillselskapet og fikk tilbake lisensen sin 1. januar 2016.

Hun har en yngre søster, Madelen Berås, som også driver med monté og som vant ''Paradise Hotel'' i 2011.

## Referanser


## Kilder
* Trav og Galoppnytt nr. 74 16.09.14

## Eksterne lenker
* 
*
St. Marys katedral

**St. Marys katedral**, fullt engelsk navn: *Cathedral Church of St Mary of the Assumption, Aberdeen*, er den katolske katedralen i Aberdeen og bispesetet for Aberdeen bispedømme innen Saint Andrews og Edinburgh erkebispedømme. 

Katedralen ble tegnet av den lokale arkitekten Alexander Ellis og ble åpnet i desember 1860 som den viktigste katolske kirken i den vestlige delen av Aberdeen. Den ble forhøyet til katedral da bispesetet ble opprettet i 1878 i forbindelse med gjenopprettingen av det katolske kirkelige hierarki i Skottland samme år.

Tårnspiret og kirkeklokkene ble bygget på av R.G. Wilson i 1876-77. Interiøret ble endret og forenklet som følge av de liturgiske reformene som ble vedtatt av Andre Vatikankonsil i årene 1962-65.

Hovedinngangen blir bare brukt på søndager, ved bryllup, kirkelige festdager og ved begravelser. Hovedinngangen har et gravert vindu med en framstilling av den hellige John Ogilvie som led martyrdøden 10. mars 1615, et arbeid av David Gulland. Dette vinduet ble innsatt i 1978 for å markere 100-årsjubileet for gjenopprettelsen av det kirkelige hierarki.

På hverdagen brukes sideinngangen 16 Huntly Street.

Langs den nordlige veggen er det en korsvei, utført som mosaikk, utført av Gabriel Loire (1904–1996).

## Referanser


## Eksterne lenker
* Katedralens hjemmeside
* Bispedømmets hjemmeside
Laura Schwensen

**Laura Schwensen** (født 25. juli 1991) er en tysk roer som spesialiserer seg i åtter. Under Sommer-OL 2012 i London representerte hun landet sitt, der hun ble nummer 7. 

## Referanser


## Eksterne lenker
*
Joseph Devine

**Joseph Devine** (1937–2019) var en britisk tidligere biskop for Motherwell bispedømme i Skottland.

## Liv og virke
### Bakgrunn
Han ble ordinert til prest 29. juni 1960 på Scots College i Roma. Han tok filosofisk doktorgrad i 1964 ved det pavelige universitetet Gregoriana i Roma.

Han var privatsekretær for erkebiskop James Scanlan i Glasgow erkebispedømme i årene 1964-65. Han var deretter hjelpeprest ved St. Robert Bellarmine, i Glasgow (1965-67) og ved St. Joseph's, Helensburgh (1967-72). Han var deretter i staben ved presteseminaret St. Peter's College, Cardross (1967-74).

Han var deretter episkopal vikar ved legapostolatet fra 1974 til 1983. 

### Hjelpebiskop i Glasgow
Han ble utnevnt til hjelpebiskop 5. mai 1977, da han var 39 år gammel. Han ble ordinert til biskop av erkebiskop Thomas Joseph Winning av Glasgow i St. Francis' kirke i Glasgow 31. mai 1977. Medkonsekrerende var biskop Francis Alexander Spalding Warden Thomson av Motherwell, og Stephen McGill P.S.S. av Paisley. 
### Biskop av Motherwell
Den 13. mai 1983 ble han overført til Motherwell som biskop av Motherwell.

Han søkte avskjed 7. august 2012, på sin 75-årsdag, i henhold til kirkeretten. Denne ble innvilget 30. mai 2013, og han gikk av denne dagen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853-1928) *1911
* Kardinal William Godfrey (1889-1963) *1938 
* Kardinal Thomas Joseph Winning (1925-2001) *1971
* Biskop *Joseph Devine* (1937-2019) *1977 

## Referanser


## Eksterne lenker
* Omtale på bispedømmets nettsider
* Omtale på catholic-hierarchy.org
Xenoreoderus

* 

***Xenoreoderus*** er en slekt av biller som hører til underfamilien gullbasser (Cetoniinae). Disse billene har larver i død ved eller humus, de voksne finnes ofte på blomster.

## Levevis
Larven utvikler seg i morken ved. De voksne billene kan finnes på blomster, ofte flere sammen.

## Utbredelse
Begge artene er beskrevet fra Burma.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilie Cetoniinae Mulsant, 1842 
****** Stamme Valgini Mulsant, 1842
******* slekten  *Xenoreoderus* Arrow, 1910
******** *[[Xenoreoderus humilis]]* (Gestro, 1891)
******** *[[Xenoreoderus nanus]]* Arrow, 1944

## Eksterne lenker
*
James Scanlan

**James Donald Scanlan** (født 24. januar 1899 i Glasgow, død 25. mars 1976) var tidligere biskop av Dunkeld, deretter biskop av Motherwell og tilslutt erkebiskop av Glasgow i Skottland.
## Liv og virke
### Prest
James Scanlan ble ordinert til prest 29. juni 1929. 
### Koadjutorbiskop av Dunkeld
Han ble utnevnt til koadjutor i Dunkeld bispedømme og titulærbiskop av *Cyme* av Den hellige stol 27. april 1946. Han ble innsatt av kardinal William Godfrey, erkebiskop av Westminster og Andrew Thomas McDonald erkebiskop av Saint Andrews og Edinburgh, samt Donald Campbell, erkebiskop av Glasgow.
### Biskop av Dunkeld
Da biskop John Toner døde 31. mai 1949, ble Scanlan automatisk ny biskop av Dunkeld. 
### Biskop av Motherwell
Han ble overført til Motherwell 23. mai 1955.

### Erkebiskop av Glasgow
Ni år senere, den 29. januar 1964, kom han til Glasgow som erkebiskop.

Mellom 1962 og 1965 deltok Scanlan på alle de fire sesjonene under Andre Vatikankonsil.

James Scanlan søkte avskjed da han fylte 75 år, i henhold til kirkeretten. Denne ble innvilget 23. mai 1974.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853-1928) *1911
* Kardinal William Godfrey (1889-1963) *1938
* Erkebiskop *James Donald Scanlan* (1899-1976) *1946

## Referanser


## Eksterne lenker
* Omtale på catholic-hierarchy.org
Unit 8200

**Unit 8200** (Yehida Shmoneh-Matayim) er en signaletterretningsenhet i Israels forsvar, med oppgaven å bedrive signalspaning og dekryptering.  Noen av virksomhetens hovedanlegg er ved Mount Avital på Golanhøyden og den store Urim SIGINT Base i Negev. Navnet og virksomheten var lenge innhyllet i mørke.

Virksomheten ble startet i 1952 og da hovedsakelig med overskuddsmateriell fra USA. Opprinnelig het enheten **2nd&nbsp;Intelligence&nbsp;Service&nbsp;Unit** og deretter **515th&nbsp;Intelligence&nbsp;Service&nbsp;Unit**. I 1954 ble enheten forlagt til Jaffa ved Glilot-krysset.

Det formodes at det var Enhet 8200 som utviklet Stuxnet, dataormen som i 2010 gjorde skade på Irans program for anrikning av uran.

## Referanser


## Eksterne lenker
* https://web.archive.org/web/20090206103120/http://dover.idf.il/IDF/English/News/today/2008n/09/0101.htm
Coptodactyla

***Coptodactyla*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Artene, som lever av møkk, kan minne om små neshornbiller, men er mindre, mer tettbygd og hvelvet, og dekkvingene har tydelige lengdestriper.

## Utseende
Middelsstore, avlange, blankt svarte gjødselbiller. De kan overflatisk minne om slekten *[[Aphodius]]* men er ikke nært beslektet med denne. Hodet er skovlformet med spisse knøler. Dekkvingene har dype lengdestriper. Oversiden er naken.

## Levevis
Disse billene finnes helst i tilknytning til gjødsel på savanner og andre gressdominerte områder. Den graver dype sjakter under en møkkruke og graver ned store mengder møkk som de legger egg på. Hannen graver gangene, hunnen arbeider møkka til glatte kuler som hun legger egg på.

## Utbredelse
Slekten er utbredt i Australia og Ny-Guinea.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Coprini
******* Slekten *Coptodactyla* Burmeister, 1846
******** *[[Coptodactyla brooksi]]* Matthews, 1976
******** *[[Coptodactyla depressa]]* Paulian, 1933
******** *[[Coptodactyla ducalis]]* Reid, 2000
******** *[[Coptodactyla glabricollis]]* Reid, 2000
******** *[[Coptodactyla lesnei]]* Paulian, 1933
******** *[[Coptodactyla matthewsi]]* Blackburn, 1903
******** *[[Coptodactyla merdeka]]* (Hope, 1842)
******** *[[Coptodactyla meridionalis]]* Matthews, 1976
******** *[[Coptodactyla monstrosa]]* Felsche, 1909
******** *[[Coptodactyla nitida]]* Paulian, 1933
******** *[[Coptodactyla onitoides]]* Gillet, 1925
******** *[[Coptodactyla papua]]* Lansberge, 1885
******** *[[Coptodactyla stereocera]]* Gillet, 1911
******** *[[Coptodactyla storeyi]]* Reid, 2000
******** *[[Coptodactyla subaenea]]* Harold, 1877
******** *[[Coptodactyla torresica]]* Matthews, 1976
******** *[[Coptodactyla tuberculata]]* Gillet, 1925

## Eksterne lenker
*
Marcin Możdżonek

**Marcin Możdżonek** (født 9. februar 1985) er en polsk volleyballspiller. Han representerte landet sitt under Sommer-OL 2012 i London, der laget hans ble utslått i kvartfinalen.

## Referanser


## Eksterne lenker
*
Garra typhlops

***Garra typhlops*** er en fiskeart.

Denne arten i karpefamilien ble oppdaget i en underjordisk vannforekomst i nedslagsfeltet til elva Dez  i det vestlige Iran. Her lever den sammen med en annen hulefisk, smerlingen *[[Eidinemacheilus smithi]]*. Dette tilsvarer situasjonen i en hule ved Haditha i Irak, der hulefiskene *[[Garra widdowsoni]]* og *[[Caecocypris basimi]]* lever sammen. I forbindelse med bygging av en kraftverkstunnel i 2005 ble *Garra typhlops* funnet 131&nbsp;km unna typelokaliteten i nedslagsfeltet til elva Simareh, som er starten på Karkheh.

Arten har som andre hulefisker mistet øynene og pigmentet i huden. Det er to par skjeggtråder ved munnen. Noen eksemplarer har en sugeskive under haken, mens andre mangler denne. Totallengden er opptil 55,0&nbsp;mm.

De danske forskerne som beskrev arten, plasserte den i ei monotypisk slekt, *Iranocypris*, og mente at *[[Barbus]]* var de nærmeste slektningene. Både morfologiske trekk og analyse av mitokondrielt DNA viser derimot at arten hører til midt i slekta *[[Garra]]*. De nærmeste slektningene er *[[Garra rufa]]*, som lever oppe i dagen i det samme området, og den delvis grottelevende *[[Garra barreimiae]]* fra Den arabiske halvøy. Den somaliske hulefisken *[[Phreatichthys andruzzii]]* hører til en annen gren av *Garra*.

## Referanser


## Eksterne lenker
* 
*
Valget i Brandenburg 2014

**Valget i Brandenburg 2014** var det sjette valget til Brandenburgs landdag og fant sted 14. september 2014. Valgdeltakelsen på 47,88 % var den laveste i Brandenburg siden Tysklands gjenforening. Valget foregikk i 44 valgkretser hvor det ble avgitt stemmer ved personvalg («førstestemmen») og listevalg («andrestemmen»). 

Utgangsposisjonen etter landdagsvalget i 2009 var at SPD hadde 30 mandater, Die Linke 26, CDU 19, FDP 7, De grønne 5 og Brandenburger Vereinigte Bürgerbewegungen / Freie Wähler ett mandat.

Valget i 2014 medførte en tilbakegang den sittende regjering som var basert på en koalisjon mellom SPD og Die Linke. FDP klarte ikke å komme over sperregrensen på 5 % og falt ut av landdagen. Alternativ for Tyskland kom for første gang inn i Brandenburgs landdag. Freie Wähler oppnådde ikke mer enn 2,8 % av stemmene, men da partiet også oppnådde et direktemandat, fikk det tre representanter i landdagen.

Valget fant sted samme dag som landdagsvalget i Thüringen.
## Referanser
Matthias Brändle

**Matthias Brändle** (født 7. desember 1989 i Hohenems) er en østerriksk, tidligere profesjonell landeveissyklist. Han ble proff i 2008. I oktober  satte han ny timesrekord i sykling, ved å tilbakelegge en distanse på 51&nbsp;852 meter i løpet av 60 minutter på velodromen i Aigle. Han slettet dermed den seks uker gamle rekorden til veteranen Jens Voigt. Rekorden sto til 8. februar 2015 da den ble slått av Rohan Dennis.

Han la opp etter 2022-sesongen.
## Meritter

;2007
:Sammenlagt og 1. etappe, Trofeo Karlsberg
:Sammenlagt, 2. og 3. etappe, Tour de Haute-Autriche
;2009
: Nasjonal mester på tempo
;2010
:GP Judendorf-Strassengel
;2011
:Poengtrøya, Romandie rundt
;2012
:Grote Prijs Stad Zottegem
;2013
:Poengtrøya, Romandie rundt
: Nasjonal mester på tempo
:Tour du Jura
;2014
:Tour de Berne
: Nasjonal mester på tempo
:5. og 6. etappe, Tour of Britain
;2015
:5. etappe, Tour of Oman
:1. etappe, Belgium Tour (ITT)
;2016
: Nasjonal mester på tempo
: Nasjonal mester på landevei
;2017
:3. etappe, Belgia rundt (ITT)
:4. etappe, Danmark rundt (ITT)
;2019
:Prologen, Tour of Estonia
: Nasjonal mester på tempo
;2020
: Nasjonal mester på tempo
;2021
: Nasjonal mester på tempo

## Referanser




## Eksterne lenker
* 
*
Valget i Thüringen 2014

**Valget i Thüringen 2014** var det sjette valget til Thüringens landdag og fant sted 14. september 2014, samme dag som landdagsvalget i Brandenburg.

Valget medførte et styrket grunnlag for partiene CDU og SPD som i den foregående valgperiode hadde regjert med felles grunnlag i landdagen, en såkalt storkoalisjon. FDP kom ikke over sperregrensen på 5 % og forsvant ut av landdagen. Partiet Alternativ for Tyskland ble for første gang representert i Thüringens landdag.

## Referanser
Dylan van Baarle

**Dylan van Baarle** (født 21. mai 1992 i Voorburg i Zuid-Holland) er en profesjonell nederlandsk landeveissyklist.

## Seire

;2012
:Sammenlagt og prologen, Olympia's Tour
:1. etppe, Thüringen Rundfahrt der U23
:Arno Wallaard Memorial
;2013
: Nederlandsk U23-mester på landevei
: Nederlandsk U23-mester på tempo
:Sammenlagt og 4. etappe, Olympia's Tour
:Sammenlagt, Thüringen Rundfahrt der U23
:Ster van Zwolle
:3.-plass sammenlagt, Normandie rundt
;2014
:Sammenlagt, Tour of Britain
;2018
: Nederlandsk mester på tempo
;2019
:Sammenlagt, Herald Sun Tour
:8. etappe, Critérium du Dauphiné
;2021
:Dwars door Vlaanderen
;2022
:Paris–Roubaix
;2023
:Omloop Het Nieuwsblad
: Nederlandsk mester i landeveisritt

## Referanser


## Eksterne lenker
* 
*
Ewa Kopacz

**Ewa Bożena Kopacz** (født 1956) er en polsk lege og politiker (Platforma Obywatelska).

Hun var landets helseminister fra 2007 til 2011 og deretter president i Sejm, underhuset i Polens nasjonalforsamling, fra 2011 til 2014.

Hun ble 22. september 2014 utnevnt som polsk statsminister. Polens president hadde 15. september 2014 gitt henne oppdraget med å danne ny regjering, etter at den daværende statsministeren, Donald Tusk, var blitt valgt til ny president for Det europeiske råd. Hun ble 16. november 2015 etterfulgt som statsminister av Beata Szydło fra partiet Lov og rettferdighet. Kopacz gikk deretter av som partileder for Platforma Obywatelska og ble i januar 2016 etterfulgt av Grzegorz Schetyna.

I 2019 ble hun valgt inn i Europaparlamentet og ble én av 14 visepresidenter. Hun ble gjenvalgt i 2024.

## Referanser

## Eksterne lenker
* 
* 
* 
* Portrett i Frankfurter Allgemeine Zeitung
Frank Barrett

**Francis Barrett** (født 2. august 1872 i Dundee, død 22. mars 1907) var en skotsk fotballspiller. Barret, som var keeper, spilte for engelske og skotske toppklubber i 1890- og 1900-årene, blant disse Dundee, Newton Heath og Manchester City, samt for Skottlands herrelandslag i fotball.

Barrett døde i 1907, i en alder av 34 år.

## Karriere som klubbspiller

Barrett spilte for Dundee Harp inntil Dundee ble stiftet i 1893. I september 1896 signerte han for Newton Heath, forløperen til Manchester United. Han spilte 136 kamper for klubben, hvorav 118 i serien. Barrett forlot klubben i mai 1900 til fordel for New Brighton Tower. Han returnerte til Manchester senere, for å spille for Manchester City. I 1903 ble han en av grunnleggerne i Aberdeen.

## Landslagsspill
Barrett spilte to landskamper for Skottland, hvor den første fant sted 1894, den andre året etter.

## Referanser


## Eksterne lenker
* «Frank Barrett», spillerstatistikk for oppholdet i Manchester United, fra StretfordEnd.co.uk
Alfred Albert Gervais

**Alfred Albert Gervais** (født 19. desember 1837 i Provins i Seine-et-Marne i Frankrike, død 17. mars 1921 i Nice) var en fransk sjømilitær.

Gervais var som kadett med på Østersjøeskadren under Krimkrigen og deltok i krigen mot Kina i 1860. Han ble løytnant i 1862 og deltok som ordonnansoffiser i ekspedisjoner langs Afrikas øst- og vestkyster (1864-70). Han utmerket seg under Paris' beleiring i 1870 og innehadde deretter kommandoen i fjerne farvann og i Middelhavet. I 1878 bar han marineattaché ved den franske ambassade i London.

I 1886 ble han stabssjef og kabinettsdirektør hos marineministeren, så en kort tid kommandant for en eskadren i Brest, og ble den 9. september 1887 utnevnt til kontreadmiral. Så ble han igjen stabssjef i minister Krantz.

Gervais ble i 1889 forordnet til sjef over den nordlige pansereskadre, med hvilken han i 1891 besøkte Østersjøen og fikk hjertelig mottagelse i København og Stockholm, på vei til russiske Kronstadt, der denne franske flåtes nærvær utløste entusiastiske uttrykk av det nye vennskap mellom Frankrike og Russland; det fortonet seg som en forbrødringsfest mellom de to nasjoner. Tsar Aleksander III besøkte med sin keiserlige yacht generalen på hans skip, ledsaget av den franske ambassadør Paul Lefebvre de Laboulaye, og inviterte så til mottakelse på Peterhof. Der ble  *[[Marseillaisen]]* fremført til franskmennenes ære - denne hymnen var trengt tatt forbudt i Russland på grunn av dens revolusjonære innhold. Ved alt dette fikk denne ekspedisjon en historisk betydning. På hjemveien ble Gervais eskadre invitert av dronning Victoria til England og hedret med en lysende mottagelse i Portsmouth. 

Gervais ble i 1892 viseadmiral og sjef for marineministeriets generalstab, og var 1895-96 sjef for den aktive Middelhavsflåten, den høyeste kommando innen den aktive franske marine.

Etter at Gervais tidlig i 1896 ble forfremmet til kommanderende admiral, gikk han i pensjon i oktober samme år. Men han var mellom 1896 og 1900 oppsatt som sjef for hovedøvelseseskadren i Middelhavet og i 1901 ledet han Kanaleskadren som mottok den russiske tsar Nikolaj II i Dunkerque.

## Litteratur
* Geneviève Salkin-Laparra: *Marins et diplomates : les attachés navals, 1860-1914*, SHM, Vincennes, 1990.
* Charles de Freycinet: *Souvenirs*, volume 2, Paris, 1913, éd. Ch. Delagrave.
* *Le Journal illustré*, années 1891-1892-1893.
*
Ashgate Publishing

**Ashgate Publishing** var et britisk akademisk forlag med hovedkontor i Farnham i Surrey. Det ble etablert i 1967 og spesialiserte seg på samfunnsvitenskaper og humaniora. Selskapet hadde også kontorer i London og i Burlington i USA. Ashgate Publishing var et «nivå 2»-forlag, det høyeste kvalitetsnivået, i Norsk vitenskapsindeks. I 2015 ble Ashgate kjøpt av Informa (Taylor & Francis), som også omfatter imprintnavnet Routledge. I 2016 ble Ashgate integrert i Routledge og opphørte dermed som selvstendig forlagsnavn.

Ashgate omfattet også imprintforlaget Gower Publishing, som spesialiserer seg på bøker innen forretningsliv og ledelse.

## Referanser


## Eksterne lenker
*
La Muela de Diablo

**La Muela de Diablo** («Djeveltanna») er et fjell i Bolivia. Djeveltanna  ligger på 3824 moh. med utsikt over La Paz. Fjellet formet som en tann er en karakteristisk topp som kan ses fra hele byen.

## Referanser


## Eksterne lenker
* 
* La Muela del Diablo, una ruta para audaces Bolivia.com
Amir Meenai

**Ameer Ahmad Minai** (urdu: امیر مینا ئی, født 1828 i Lucknow, død 13. oktober 1900 i fyrstestaten Hyderabad) var en eminent urdu poet, som også skrev under kunstnernavnet **Ameer**. Han bemerket denne doble bruken av sitt navn i et vers:

نام كا نام، تخلص كا تخلص ہے امير
ايک يہ وصف خداداد مرے نام ميں ہے

naam kaa naam, takhallus ka takhallus hae ameer
ayk yeh vasf-e khudaadaad miray naam meN hae

Det tjener både som mitt navn og mitt 'non de plume''.
Dette er en Gudegitt gave ved mitt navn.

Ameer var en populær dikter både blant folket og aristokratiet. Han ble også aktet høyt av samtidige poeter som Ghalib og Daagh Dehlvi.. En av hans store beundrere var urdupoeten Muhammad Iqbal.

## Referanser
Liste over Skottlands førsteministre

Skottlands førsteminister er den politiske lederen av Skottland, og leder av Skottlands regjering. Førsteminister i Det skotske kabinett og er hovedansvarlig for formuleringen, utviklingen og presenteringen av den skotske regjeringens politikk. Førsteministeren er medlem av Det skotske parlamentet (MSP) og er nominert av Det skotske parlamentet før den offisielle utnevningen av monarken. Etter folkeavstemningen i 1997 ble et skotsk parlament og en skotsk hjemmestyreregjering etablert for å gi Skottland en viss grad av selvstyre i sine indre anliggender. Denne devolusjonen resulterte i administrative og lovgivende endringer til hvordan Skottland ble styrt, samt resulterte det i etableringen av posten Førsteminister som leder av den skotske hjemmestyreregjeringen. Etter det første skotske parlamentsvalget den 6. mai 1999 ble lederen av Scottish Labour Party, Donald Dewar, nominert som førsteminister, hvorpå han offisielt ble utnevnt av Dronningen den 17. mai i en seremoni i Palace of Holyroodhouse. 

Alex Salmond fra Scottish National Party (SNP) ledet den fjerde regjeringen til Skottlands parlament, som ble valgt av det skotske folket første gang i 2007 som en minoritetsregjering, og gjenvalgt i 2011, da de etablerte den første majoritetsregjeringen i Skottlands parlament. Salmond var den første skotske førsteministeren som representerte partiet Scottish Nationalist .

Alex Salmond ble den lengstsittende førsteministeren da han den 6. november 2012 passerte Jack McConnell i antall dager som førsteminister.

Fra 8. mai 2024 er John Swinney Skottlands førsteminister.

## Kronologisk liste over førsteministre

## Tidligere førsteministre som er i live

## Se også

* Deputy First Minister of Scotland
* Scottish Government
* First Minister of Scotland
* Skottlands parlament
* Bute House

## Referanser

 



## Eksterne lenker
* Scottish Government web site
Ronald Brautigam

**Ronald Brautigam** (1954–) er en nederlandsk pianist.

## Liv
Brautigam studerte i Amsterdam, London, og i USA hos Rudolf Serkin. I 1984 fikk han den høyeste musikalske utmerkelsen i Nederland, *Nederlandse Muziekprijs* og har siden spilt med mange internasjonale orkestre.

Brautigam framfører musikk både på moderne flygler og på hammerklaver. I 2004 kom første utgivelse av en 17-delt Beethoven-syklus innspilt på hammerklaver.

Ronald Brautigam bor med sin hustru Mary i Amsterdam.

## Referanser


## Eksterne lenker
* 
* 
*
Non-Summit

***Non-Summit*** (hangul: ) er et sørkoreansk talkshow som gikk på kanalen JTBC fra 2014 til 2017.

## Medlemmer

## Referanser
 

## Eksterne lenker
* 
*
Emil Hansen

**Emil Hansen** (født 2. august 1893 i Horten, død 25. september 1971) var en norsk fotballspiller. Han representerte Ørn, Horten, og ble norgesmester for klubben i 1920. Hansen spilte i 1916 og 1917 fem landskamper for , den første som høyre half, de øvrige som centerhalf.

Han drev også med skiidrett og var medlem av Horten Skiklubb.

## Referanser




## Eksterne lenker
*
Macroderes

***Macroderes*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Artene lever av møkk.

## Utseende
Middelsstore (10-15 millimeter), korte og brede, hvelvede, kullsvarte skarabider. Oversiden er tett punktert og litt matt. Hodet er bredt skovlformet uten påfallende horn eller knøler, ofte litt innskåret midt på forkanten. Dekkvingene har tydelige, men ikke særlig kraftige lengdefurer. De mangler flygevinger. Artene ligner hverandre sterkt, ofte er det bare hannene, som utmerker seg ved en skarp pigg ytterst på leggen (tibia) som kan skilles sikkert på utseende.

## Levevis
Disse billene finnes helst i tilknytning til gjødsel på buskmark med kort vegetasjon, i tørre områder med regnfall om vinteren. Den graver dype sjakter og graver ned møkk som de legger egg på, denne samler de inn og bærer ved hjelp av frambeina. 
Disse billene kan være aktive ved ganske lave temperaturer om natten, på kalde og fuktige dager trolig også om dagen, som de ellers tilbringer nede i gangene sine.

## Utbredelse
Slekten er utbredt i det sørlige Afrika. De fleste artene lever langs vestkysten av Sør-Afrika fra Cape Town til grensen mot Namibia, men det er også en art i Eastern Cape-provinsen.
De fleste artene ser ut til å ha ganske små utbredelsesområder som ikke overlapper hverandre.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien gjødselgravere (Scarabaeinae) Latreille, 1806
****** Slektsgruppen Coprini
******* Slekten *Macroderes* Westwood, 1842
******** *[[Macroderes amplior]]* Frolov & Scholtz, 2004
******** *[[Macroderes arrowi]]* Janssens, 1939
******** *[[Macroderes bias]]* (Olivier, 1789)
******** *[[Macroderes cornutus]]* Frolov & Scholtz, 2004
******** *[[Macroderes dubius]]* Péringuey, 1901
******** *[[Macroderes endroedyi]]* Frolov & Scholtz, 2004
******** *[[Macroderes fornicatus]]* Sharp, 1880
******** *[[Macroderes foveatus]]* Frolov & Scholtz, 2004
******** *[[Macroderes greeni]]* (Kirby, 1818)
******** *[[Macroderes minutus]]* Frolov & Scholtz, 2004
******** *[[Macroderes mutilatus]]* Kolbe, 1908
******** *[[Macroderes namakwanus]]* Frolov & Scholtz, 2004
******** *[[Macroderes nitidus]]* Harold, 1877
******** *[[Macroderes politulus]]* Preudhomme de Borre, 1880
******** *[[Macroderes pristinus]]* Sharp, 1880
******** *[[Macroderes spectabilis]]* Péringuey, 1901
******** *[[Macroderes undulatus]]* Preudhomme de Borre, 1880

## Kilder
* Scarabaeoidea.com - ''Macroderes'' 

## Eksterne lenker
* Bilde av ''Macroderes amplior''
*
Sveits under EM i friidrett 1946

Sveits deltok med 14 utøvere under EM i friidrett 1946 som ble arrangert 22.&ndash;25. august 1946 i Oslo. Sveits tok 2 medaljer under mesterskapet.

## Medaljevinnere

## Referanser
Jens Breivik

**Jens David Breivik** (født 1935) er en pensjonert norsk diplomat. Han er utdannet siviløkonom og var ansatt i Utenriksdepartementet fra 1965 til 1996. 
## Liv og virke
Han har blant annet vært ambassaderåd i Teheran og London, ministerråd ved den norske OECD-delegasjonen i Paris, og byråsjef i Utenriksdepartementet.

Jens Breivik er far til Anders Behring Breivik, en høyreekstrem massedrapsmann som stod bak terrorangrepene i Norge i 2011. Han utga i 2014 boken *Min skyld? En fars historie* om sønnen. *[[Brennpunkt (NRK)|Brennpunkt]]*-dokumentaren *Fedrene* på NRK fra desember 2011 handlet også om Breivik og hans forhold til sønnen.

## Utgivelser
* Jens Breivik: *Min skyld? En fars historie*. Juritzen Forlag, 2014. ISBN 978-82-8205-676-2

## Referanser


## Eksterne lenker
*
Digelstål

**Digelstål** er et spesialstål av spesielt høy kvalitet, fremstilt av meget rene råstoffer. Digelstål ble tidligere fremstilt ved smelting i digelovner, men fremstilles nå hovedsakelig i elektriske ovner.

## Eksterne lenker
* Digelstål hos Store Norske Leksikon
Perlehirse

**Perlehirse** (latin: *Pennisetum typhoideum*), er et mannshøyt, ettårig gress med langt, valseformet aks. Arten finnes ikke lenger som viltvoksende, men er dyrket fra gammel tid mange steder i Afrika, Arabia og India. I Afrika er den et viktig kornslag som inngår i en rekke matretter, blant annet til grøt.

## Negerhirse
Perlehirse ble tidligere kalt negerhirse. På grunn av den belastende betydningen ordet «neger» etterhvert fikk på 1990-tallet og utover 2000-tallet ble navnet endret til perlehirse.

## Referanser


## Eksterne lenker
*
Nordavind

**Nordavind** er en vind som kommer fra nord og blåser sørover. Nordavinden har hatt historisk og litterær betydning, siden den ofte betyr kaldt vær og sesongmessige endringer på den nordlige halvkulen. 

Til forskjell fartsretning generelt oppgis vindretninger etter hvilken retning vinden kommer fra. Dette var også tilfelle i gresk mytologi, hvor anemoi var fire vindguder som ble tilskrevet en vindretning etter hvor vinden kommer fra.

Oppsummert er de andre fire hovedvindretningene:
* Nordavinden, som på den nordlige halvkule bringer med seg den kalde luften fra nord.
* Vestavinden, som i Europa bringer med seg en lett vårvind og tidlige sommervinder.
* Søravinden eller sønnavinden, som på den nordlige halvkule bringer med seg stormene i sensommeren og høsten.
* Østavinden

## Se også
* Pålandsvind
* Passatvind
Svein Ole Sæther

**Svein Ole Sæther** (født 26. juli 1948 i Oslo) er en norsk diplomat.

Han er cand.polit. fra Universitetet i Oslo i 1976. Sæther ble ansatt i Utenriksdepartementet i 1975. Sæther fikk forlenget tjenestetid i Beijing utover pensjonisttiden fordi det oppsto en diplomatisk krise mellom Norge og Kina etter utdelingen av Nobels fredspris i 2010. Prisen ble tildelt demokratiforkjemper Liu Xiaobo. Grunnen til den forlengede tjenestetiden for Sæther var blant annet at utenriksdepartementet var redd for at myndighetene i Kina ikke ville godkjenne en eventuell ny ambassadør.

## Posteringer
* 1975 – ambassadesekretær ved Norges ambassade i Bangkok i Thailand, deretter ved Norges faste norske delegasjon i Genève
* 1987–1992  spesialrådgiver for nedrustingsspørsmål/nedrustingsrådgiver i Utenriksdepartementet 
* 1992–1997 ambassadør i Ankara i Tyrkia. Fra 1993 sideakkreditert til Baku i Aserbajdsjan
* 1997–2001 ambassadør i Tel Aviv i Israel. Fra 1997 sideakkreditert til Kypros
* 2001–2007 ekspedisjonssjef i Utenriksdepartementet
* 2007-2017 ambassadør i Beijing i Kina

## Referanser


## Eksterne lenker
*Ambassador's Message , Norges ambassade i Beijing
Stjernepose

***Stjernepose*** er et norsk musikkprogram som har gått på NRK Radio siden 2014. Programmet spesialiserer seg på å spille rock fra 1970-, 1980- og 1990-tallet. Det varer i to timer og sendes alle hverdager på P13. Programmet ble fra starten av ledet av Totto Mjelde og Tarjei Strøm. Nåværende programledere er Totto Mjelde og Kjartan Ericsson.

Navnet på programmet refererer til de hvite godteposene fra åttiårene med kort av rockeartister i hver pose.

Kjenningsmelodien til programmet er en snutt av låten London England av bandet Corduroy .

## Referanser
 

## Eksterne lenker
* Stjernepose på NRK Radio